която да бъде платена през 2022 г.;
 —
 50 % от финансовата вноска за 2021 г., която да бъде платена през 2023 г.;
 Съответните суми се включват в поканата за внасяне на средства за съответната година.
 3.
 Поканата за внасяне на средства, отправена всяка година през април, може също така да включва и корекции на финансовата вноска, платена от Украйна за изпълнението, управлението и функционирането на предишната рамкова програма за научни изследвания и иновации или Програмата за научни изследвания и обучение на Евратом, в които Украйна е участвала.
 4.
 Във връзка с програма „Хоризонт Европа“ всяка година, считано от 2023 г., поканите за внасяне на средства отразява също и размера на автоматичната корекция, приложима за платената за година N-2 оперативна вноска програма „Хоризонт Европа“.
 За всяка от финансовите години 2028, 2029 и 2030 сумата, произтичаща от приложената автоматична корекция към оперативните вноски, платени през 2026 г. и 2027 г. по програма „Хоризонт Европа“ от Украйна, или от корекциите, направени в съответствие с член 3, параграф 8 от настоящото споразумение, ще бъде дължима на Украйна или от Украйна.
 5.
 Украйна заплаща финансовата си вноска съгласно настоящото споразумение за всяка от двете програми в съответствие с точка III) от настоящото приложение. При липса на плащане от страна на Украйна до падежа Комисията изпраща официално напомнително писмо.
 Всяко закъсняло плащане на финансовата вноска по която и да е от двете програми води до плащане на лихва за забава, дължима от Украйна върху неплатената сума от датата на падежа.
 Лихвеният процент за дължимите суми, неплатени до датата на падежа, е процентът, прилаган от Европейската централна банка за нейните основни операции по рефинансиране, публикуван в серия C на Официален вестник на Европейския съюз, в сила на първия календарен ден от месеца, в който се пада падежът, завишен с един и половина процентни пункта.
 (1) Други действия включват по-специално обществените поръчки, наградите, финансовите инструменти, преките действия на Съвместния изследователски център, абонаменти (ОИСР, Eureka, IPEEC, IEA, ...), експерти (оценители, мониторинг на проекти) и др.
 (2) Разходите за международните организации се смятат за разходи, различни от разходи за мерки, само ако международните организации са крайни бенефициери. Тази разпоредба не се прилага, когато международната организация е координатор на проект (който разпределя средства към други координатори).
 ПРИЛОЖЕНИЕ II
 Неизчерпателен списък на равностойните програми, проекти и дейности на Украйна
 Част 1
 Програми на Украйна, които са отворени за участие на правни субекти, установени в Европейския съюз.
 Следните програми на Украйна са отворени за участие на правни субекти, установени в Европейския съюз.
 —
 Конкурентни покани от Националната фондация за научни изследвания на Украйна
 —
 Състезателна процедура за подбор на научни и технически (експериментални) разработки по държавно разпореждане, одобрена със заповед на Министерството на образованието и науката на Украйна
 —
 Състезателна процедура за подбор на научни и научно-технически дейности и проекти, финансирани от външния инструмент за помощ на Европейския съюз за изпълнение на задълженията на Украйна по Рамковата програма на Европейския съюз за научни изследвания и иновации „Хоризонт 2020“
 —
 Състезателна процедура за подбор на украинския фонд за стартиращи предприятия
 Част 2
 Програми,